**Εργαστήριο 1: Ας γνωρίσουμε την Βιοοικονομία**

**Προτεινόμενο βιβλίο:** Δεληογλάνης , Ι.,& Κουζή, Ε. *Εμείς και η Βιοοικονομία* (2020). Πρόγραμμα Ορίζοντες, BIOVOICES, TRANSITION2BIO

**Χρόνος υλοποίησης:** 2 διδακτικές ώρες

**Λέξεις κλειδιά**: αειφορία, βιοοικονομία, κυκλική οικονομία, οικολογικό αποτύπωμα, κομποστοποίηση

**Key words**: sustainability, bioeconomy, circular economy, carbon footprint, composting

**Τρόπος υλοποίησης εργαστηρίου:** Κάθε φύλλο εργασίας θίγει βασική περιβαλλοντική ορολογία και καλλιεργεί τον περιβαλλοντικό αλφαβητισμό των μαθητών/τριων. Με την υλοποίηση των φύλλων εργασίας ο/η εκπαιδευτικό στοχεύει να εστιάσει σε καθημερινά ζητήματα και να δώσει στους/στις μαθητές/τριες στάσεις ζωής, ώστε να υιοθετήσουν μια υπεύθυνη περιβαλλοντική συμπεριφορά και στην συνέχεια να λειτουργήσουν ως υπεύθυνοι/ες περιβαλλοντικοί διαχειριστές/στριες. Πιο συγκεκριμένα, η 1η διδακτική ώρα αφορά την εξερεύνηση της γνώσης μέσα από την ανάγνωση του προτεινόμενου βιβλίου από τον/την εκπαιδευτικό και την συζήτηση με τους/τις μαθητές/τριες. Η 2η διδακτική ώρα αφορά την υλοποίηση μιας από τις προτεινόμενες δραστηριότητες. Είναι στην κρίση του/της εκπαιδευτικού ποια δραστηριότητα θα διαλέξει ανάλογα με την δυναμική της τάξης. Επίσης, προτείνεται να συμβουλευτούν τις δραστηριότητες επέκτασης.

**1η διδακτική ώρα**

*Κάλυψη Γνώσης και Συζήτηση (45’)*

Ο/η εκπαιδευτικός εξηγεί την σημασία του όρου κλιματική αλλαγή και πως επηρεάζει την ζωή μας. Πραγματοποιεί ανάγνωση του βιβλίου, δείχνει εικόνες στους/στις μαθητές/τριες και εξηγεί τον όρο βιοοικονομία, βιοβασισμένο, βιοδιασπώμενο προϊόν και βιομάζα (συμβουλευτικά με το παράρτημα του βιβλίου). Γίνεται συζήτηση με τους/τις μαθητές/τριες για την χρήση βιοβασιζόμενων προϊόντων στο σπίτι τους και έπειτα οι μαθητές/τριες είναι ελεύθεροι/ες να ξεφυλλίσουν το βιβλίο.

**2η διδακτική ώρα**

*1η Δραστηριότητα (15’): Βρες τη λέξη*

Ο/η εκπαιδευτικός χωρίζει τους/τις μαθητές/τριες σε ομάδες και τους ζητάει να συμπληρώσουν τις ακροστιχίδες χρησιμοποιώντας λέξεις «κλίμα» και «περιβάλλον».

|  |  |
| --- | --- |
| Κ | Π |
| Ε |
| Λ | Ρ |
| Ι |
| Ι | Β |
| Α |
| Μ | Λ |
| Λ |
| Α | Ο |
| Ν |

*2η Δραστηριότητα (15’): Αναγνωρίζω την φύση των υλικών*

Ο/Η εκπαιδευτικός, μαζί με τους/τις μαθητές/τριες, παρατηρούν βιοβασιζόμενα αντικείμενα και προιοντα επανάχρησης και ανακύκλωσης. Μέσα από τις τεχνικές, της συζήτησης και των ερωτήσεων-απαντήσεων, οι μαθητές/τριες προβληματίζονται σχετικά με τη φύση των υλικών που παρατηρούν. Στη συνέχεια, καταγράφουν τις απαντήσεις τους και προσδιορίζουν αν τα συγκεκριμένα υλικά είναι κομποστοποιήσιμα.

*3η Δραστηριότητα (15’): Διάδωσέ το*

Ο/Η εκπαιδευτικός χωρίζει τους/τις μαθητές/τριες σε ομάδες, λαμβάνοντας υπόψη τη δυναμική της τάξης. Στη συνέχεια μέσα από συζήτηση, ζητά από κάθε ομάδα να διαμορφώσει και να αποτυπώσει ένα περιβαλλοντικό μήνυμα με δημιουργικό τρόπο, όπως εκείνη θα το επιλέξει, με σκοπό να το κοινοποιήσει στο πάρκο της γειτονιάς

τους.