**Εργαστήριο 4: Ας δράσουμε λοιπόν!**

**Προτεινόμενο βιβλίο:** Χάρμαν, Α.,& Λοθάνο, Α. (2020). *Κλιματική αλλαγή, θέλουμε λύσεις, δράσεις τώρα*, Αθήνα: Πατάκη

**Χρόνος υλοποίησης:** 2 διδακτικές ώρες

**Λέξεις κλειδιά: Κ**λιματική αλλαγή, κλιματική δικαιοσύνη, πλανητική υγεία, περιβαλλοντική πολιτική, ενέργεια

**Key words**: Climate change, climate justice, one health, environmental policy, energy

**Τρόπος υλοποίησης εργαστηρίου:** Κάθε φύλλο εργασίας θίγει βασική περιβαλλοντική ορολογία και καλλιεργεί τον περιβαλλοντικό αλφαβητισμό των μαθητών, εστιάζοντας στο σπουδαίο ζήτημα της κλιματικής αλλαγής. Με την υλοποίηση των φύλλων εργασίας ο/η εκπαιδευτικός στοχεύει να εστιάσει σε καθημερινά ζητήματα και να δώσει στους/στις μαθητές/τριες στάσεις ζωής, ώστε να υιοθετήσουν μια υπεύθυνη περιβαλλοντική συμπεριφορά και στην συνέχεια να λειτουργήσουν ως υπεύθυνοι/ες περιβαλλοντικοί διαχειριστές/στριες. Πιο συγκεκριμένα, η 1η διδακτική ώρα αφορά την εξερεύνηση της ανάγνωσης του προτεινόμενου βιβλίου από τον/την εκπαιδευτικό και την συζήτηση με τους/τις μαθητές/τριες. Η 2η διδακτική ώρα αφορά την υλοποίηση μιας από τις προτεινόμενες δραστηριότητες. Είναι στην κρίση του/της κάθε εκπαιδευτικού ποια δραστηριότητα θα διαλέξει ανάλογα με την δυναμική της τάξης. Στο συγκεκριμένο φύλλο οι παρούσες δράσεις μπορούν να πραγματοποιηθούν και ως δραστηριότητες επέκτασης.

**1η διδακτική ώρα**

*Κάλυψη Γνώσης και Συζήτηση (45’)*

Ο/η εκπαιδευτικός μέσα από την ανάγνωση αναδεικνύει στους/στις μαθητές/μαθήτριες την ανάγκη για αλλαγή των καθημερινών στάσεων απέναντι στο σοβαρό ζήτημα της κλιματικής αλλαγής, παρακινώντας τους, να ανακαλύψουν τα σύγχρονα περιβαλλοντικά προβλήματα και ποιες είναι οι καλές πρακτικές που αξίζει να ακολουθήσουμε για την διατήρηση της φυσικής μας κληρονομιάς.

**2η διδακτική ώρα**

*Δραστηριότητα: «Σκέψου την μεγάλη εικόνα» (45’)*

Ο/η εκπαιδευτικός χωρίζει τους/τις μαθητές/τριες σε ομάδες, ανάλογα με την δυναμική της τάξης, και χρησιμοποιώντας το μοντέλο της ανεστραμμένης τάξης, οι ομάδες αναλαμβάνουν την ανάγνωση του βιβλίου στην βιβλιοθήκη του σχολείου. Ο/η εκπαιδευτικός ζητάει από τους/τις μαθητές/τριες να χρησιμοποιήσουν των καταιγισμό ιδεών για τον όρο *κλιματική αλλαγή*, με σκοπό να γράψουν ένα μικρό άρθρο στην «Εφημερίδα του Περιβάλλοντος το 2050» με τίτλο: «*Ο πλανήτης σώθηκε!»* ή «*Οι ολέθριες συνέπειες της κλιματικής αλλαγής!»* (έως 50 λέξεις). Η κάθε ομάδα ορίζει έναν/μία εκπρόσωπο που θα παρουσιάσει το τελικό προϊόν(ΠΑΡΑΡΤΗΜΑ).

**Εναλλακτικές δραστηριότητες / Δραστηριότητες επέκτασης**

1η Δραστηριότητα: «Debate: Δημόσια συζήτηση για το κλίμα» (45’)

Ο/η εκπαιδευτικός χωρίζει τους/τις μαθητές/τριες σε ομάδες ανάλογα με την δυναμική της τάξης. Το ζήτημα που θα συζητήσουν είναι «Το κλίμα μας αλλάζει! Η Γη μας μιλάει! ΕΜΕΙΣ, θα κάνουμε την ΑΛΛΑΓΗ;». Ο καταμερισμός των ομάδων γίνεται βάσει των παρακάτω κατηγοριών:

Α. Οι υπερασπιστές του Περιβάλλοντος, όπου θα αποτελούνται από:

1. ομάδα επιστημόνων, οι οποίοι αποτυπώνουν το τι γνωρίζουμε μέχρι τώρα και την πρόβλεψή τους για το μέλλον του πλανήτη
2. ομάδα οικολόγων, οι οποίοι θα υπερασπίζονται την υπάρχουσα κατάσταση και θα προτείνουν λύσεις για αλλαγή στάσεων
3. ομάδα πολιτών, οι οποίοι θα είναι γεωργοί.
4. ομάδα διαχείρισης αποβλήτων, οι οποίοι θίγουν το ζήτημα της σπατάλης φυσικών πόρων.

Β. Η αντίθετη άποψη, όπου θα αποτελούνται από:

1. ομάδα πολιτών, οι οποίοι δεν πιστεύουν ότι μπορεί να υπάρξει αλλαγή
2. ομάδα βιομήχανων, οι οποίοι υπερασπίζονται την βιομηχανία και την κατανάλωση φυσικών πόρων
3. ομάδα οδηγών μέσων μεταφορών, οι οποίοι εκπροσωπούν τις μετακινήσεις (αυτοκίνητα, ταξί, αεροπλάνα, κ.ά.)
4. ομάδα εμπόρων, οι οποίοι εκπροσωπούν τον υπερκαταναλωτισμό.

Ο/η εκπαιδευτικός κρατάει τον ρόλο του συντονιστή/τριας της συζήτησης, παρουσιάζει, δίνει τον λόγο και συνοψίζει τα επιχειρήματα.

2η Δραστηριότητα: «Debate: Το συμβούλιο του Δάσους αντιδρά» (45’)

Ο/η εκπαιδευτικός μπορεί να προγραμματίσει μια εξόρμηση στην φύση και συγκεκριμένα σε ένα δάσος. Δίνει ρόλους βοιωτικών και αβιοτικών οργανισμών σε ένα δασικό οικοσύστημα και προσπαθεί να αποτυπώσει το αποτύπωμα της ανθρώπινης παρέμβασης στο δάσος και της κλιματικής αλλαγής. Αντίστοιχα, ανάλογα με μια συγκεκριμένη τοποθεσία εξόρμησης, ο/η εκπαιδευτικός μπορεί να προσαρμόσει την δράση.

**ΠΑΡΑΡΤΗΜΑ**

Τίτλος:………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………