**Εργαστήριο 7: «Ένα καθαρό περιβάλλον»**

**Προτεινόμενο βιβλίο:** Kim, Ε., & Lee J, (2020). Το πλαστικό στη ζωή μας, στο περιβάλλον μας, Αθήνα: Νεφέλη

**Χρόνος υλοποίησης:** 2 διδακτικές ώρες

**Λέξεις κλειδιά:** Πλαστικό, μικροπλαστικά, υδρογονάνθρακες, ωκεανός, αλυσίδα ζωής

**Key words:** Plastic, microplastics, hydrocarbons, ocean, chain of life

**Τρόπος υλοποίησης εργαστηρίου:** Κάθε φύλλο εργασίας θίγει βασική περιβαλλοντική ορολογία και καλλιεργεί τον περιβαλλοντικό αλφαβητισμό των μαθητών/τριων, εστιάζοντας στο σπουδαίο ζήτημα της κλιματικής αλλαγής. Με την υλοποίηση των φύλλων εργασίας ο/η εκπαιδευτικός στοχεύει να εστιάζει σε καθημερινά ζητήματα και να δώσει στους/στις μαθητές/τριες στάσεις ζωής, ώστε να υιοθετήσουν μια υπεύθυνη περιβαλλοντική συμπεριφορά και στην συνέχεια να λειτουργήσουν ως υπεύθυνοι περιβαλλοντικοί διαχειριστές. Πιο συγκεκριμένα, η 1η διδακτική ώρα αφορά την εξερεύνηση της γνώσης μέσα από την ανάγνωση του προτεινόμενου βιβλίου από τον/την εκπαιδευτικό και την συζήτηση με τους/τις μαθητές/τριες. Η 2η διδακτική ώρα αφορά την υλοποίηση μιας από τις προτεινόμενες δραστηριότητες. Είναι στην κρίση του/της κάθε εκπαιδευτικού ποια δραστηριότητα θα διαλέξει ανάλογα με την δυναμική της τάξης. Στο συγκεκριμένο φύλλο μπορούν οι παρούσες δράσεις να πραγματοποιηθούν και ως δραστηριότητες επέκτασης.

**1η διδακτική ώρα**

*Κάλυψη Γνώσης και Συζήτηση (45’)*

Ο/η εκπαιδευτικός εξηγεί την σημασία της προστασίας του περιβάλλοντος και την σπουδαιότητα της φροντίδας του πλανήτη μας, ως το μοναδικό μας σπίτι. Πραγματοποιεί ανάγνωση του βιβλίου, δείχνει εικόνες στους/στις μαθητές/τριες και παρακινεί σε συζήτηση σχετικά με τον κύκλο ζωής του πλαστικού και πως τα πλαστικά συμβάλλουν στην ρύπανση του περιβάλλοντος.

**2η διδακτική ώρα**

Δραστηριότητα: «Ωδή στη Γη»(45’)

Ο/η εκπαιδευτικός χωρίζει τους/τις μαθητές/ τριες σε ομάδες ανάλογα με την δυναμική της τάξης και η κάθε ομάδα αναλαμβάνει την συγγραφή ενός μικρού ποιήματος συμπληρώνοντας τις παρακάτω φράσεις. Η κάθε ομάδα ορίζει έναν/μία εκπρόσωπο που θα αναλάβει την παρουσίαση του τελικού προϊόντος.

|  |  |
| --- | --- |
| Τίτλος:........................................................................................................................ | |
| Η γη είναι .................................................................  η φύση με κάνει να...................................................  θέλω να.....................................................................  προστατεύω το περιβάλλον από...............................  γιατί............................................................................ | τα πλαστικά είναι …………………………………………………………….  τα πλαστικά με κάνουν να ……………………………………………….  θέλω να................................................................................  προστατεύω το περιβάλλον από..........................................  γιατί...................................................................................... |

**Εναλλακτικές δραστηριότητες / Δραστηριότητες επέκτασης**

1η Δραστηριότητα: «Ένα μπουκάλι διηγείται την ιστορία του» (45’)

Ο/η εκπαιδευτικός χωρίζει τους/τις μαθητές/ τριες σε ομάδες, ανάλογα με την δυναμική της τάξης και η κάθε ομάδα αναλαμβάνει την συγγραφή μιας μικρής ιστορίας με πρωταγωνιστή ένα πλαστικό μπουκάλι. Οι ομάδες θα πρέπει να προσέξουν κατά τη συγγραφή να χρησιμοποιήσουν α’ενικό πρόσωπο με σκοπό να καταγράψουν τις σκέψεις τους, τα συναισθήματά τους, την ιστορία τους. Επίσης πρέπει να προσέξουν τον τόπο αλλά και το υλικό από το οποίο είναι φτιαγμένο το μπουκάλι της ιστορίας. Η κάθε ομάδα ορίζει έναν/μια εκπρόσωπο ο/η οποίος/α παρουσιάζει το τελικό προϊόν στους/στις συμμαθητές/τριες τους.

Ο/η εκπαιδευτικός μπορεί να δώσει στους μαθητές/τριες μερικές βοηθητικές λέξεις από την παρακάτω λίστα:

|  |  |  |  |
| --- | --- | --- | --- |
|  | Περιβαλλοντικό λεξικό | Συναίσθημα | Χαρακτήρας |
| 1 | Κλιματική αλλαγή | Χαρά | Μικρός Πρίγκιπας |
| 2 | Ρύπανση | Θυμός | Πινόκιο |
| 3 | Ανακύκλωση | Φόβος | Μόγλης |
| 4 | Οξυγόνο | Ελπίδα | Γουίνι το Αρκουδάκι |
| 5 | Δάσος | Λύπη | Παπουτσωμένος γάτος |
| 6 | Φύση | Αισιοδοξία | Χάρυ Πότερ |
| 7 | Ενέργεια | Απογοήτευση | Γκρέτα Τουμπεργκ |
| 8 | Απορρίμματα | Υπερηφάνεια | Μπίλι Άιλις |
| 9 | Νερό | Έκπληξη | Λούις Χαμιλτον |
| 10 | Οικολογικό αποτύπωμα | Συμπόνια | Λεονάρντο Ντι Κάπριο |