**Φιλοσοφία - Σκοπιμότητα**

Η «Πράσινη Βαλίτσα ΕΝ ΔΡΑΣΕΙ» ενισχύει τη φιλαναγνωσία και τη δημιουργική γραφή ως μέσο περιβαλλοντικής ευαισθητοποίησης. Ταξιδεύει από σχολείο σε σχολείο, προσφέροντας πρόσβαση σε βιβλία περιβαλλοντικής εκπαίδευσης και ενθαρρύνοντας τους/τις μαθητές/τριες να κατανοήσουν περιβαλλοντική γνώση και ζητήματα, μέσα από τη φιλοσοφία της ανάγνωσης βιβλίων, τη φαντασία και τη δημιουργική έκφραση. Το πρόγραμμα συνδέεται με το πρόγραμμα σπουδών της Δ’ Δημοτικού προωθώντας τον ΣΒΑ του ΟΗΕ 4, 10, 11 και 13. Μέσα από βιωματικές και διαδραστικές δράσεις, οι μαθητές/τριες συμμετέχουν ενεργά, καλλιεργώντας δημιουργικότητα και περιβαλλοντική συνείδηση. Κάθε σχολείο συμβάλλει με τη δική του ιστορία, δημιουργώντας ένα συλλογικό βιβλίο «πράσινων ιστοριών», που ταξιδεύει από σχολείο σε σχολείο, ενισχύοντας τη διαγενεακή μάθηση και την αγάπη για την προστασία του περιβάλλοντος. Τα Φύλλα Εργασιών δεν περιορίζονται μόνο στους/στις μαθητές/τριες, αλλά παρακινούν και εμπνέουν και τους/τις εκπαιδευτικούς να αποδώσουν την περιβαλλοντική γνώση, φιλοπεριβαλλοντικές στάσεις και να εμπνεύσουν προς μια νέα γενιά κοινωνίας ενεργών πολιτών, ικανών ληπτών περιβαλλοντικών αποφάσεων.